Foto: Duško Marušić/PIXSELL, Facebook



JEDNA je osoba smrtno stradala na kolniku Puste ulice u Rovinju, a zasad se ne zna je li smrt posljedica prometne nesreće ili nečeg drugog, piše Glas Istre.

Naime, rovinjskoj je policiji oko 14 sati javljeno da je u Pustoj ulici automobil marke Mercedes, kojim je upravljao Tony Cetinski, udario u tijelo muškarca koji je ležao na kolniku. Policija je osigurala mjesto događaja te se očekuje dolazak državnog odvjetnika radi utvrđivanja svih okolnosti, odnosno obavljanja očevida nakon kojeg će biti jasnije je li muškarac poginuo u prometnoj nesreći ili je u pitanju nešto drugo.



Neslužbeno se doznaje da su, da bi se došlo do tijela muškarca, u Pustu ulicu u intervenciju pozvani vatrogasci koji su podignuli Mercedes jer se bio zaustavio na tijelu nesretnika. Ulica u kojoj se ovo zbilo je jednosmjerna i prilično uska tako da je njome prebrza vožnja gotovo nemoguća.

"Policija je osigurala mjesto događaja te je očevid još u tijeku nakon kojeg će biti jasnije je li muškarac poginuo u prometnoj nesreći ili je u pitanju nešto drugo", izjavila je glasnogovornica Policijske uprave istarske Nataša Vitasović.



Prema medijskim navodima pregaženi muškarac navodno je izašao iz kafića te je ležao na cesti u trenutku kada je Cetinski naišao u svome automobilu.

Tekst se nastavlja ispod oglasa



